Ehdotus Euroopan parlamentin ja neuvoston direktiiviksi ivaarallisten aineiden tiekuljetuksia koskevan jäsenvaltioiden lainsäädännön lähentämisestä annetun direktiivin 94/55/EY muuttamisesta /* KOM/99/0158 lopull. - COD 99/0083 */



Virallinen lehti nro C 171 , 18/06/1999 s. 0017



Ehdotus EUROOPAN PARLAMENTIN JA NEUVOSTON DIREKTIIVIKSI vaarallisten aineiden tiekuljetuksia koskevan jäsenvaltioiden lainsäädännön lähentämisestä annetun direktiivin 94/55/EY muuttamisesta (komission esittämä) PERUSTELUT A. Yleistä Nykytilanne Vaarallisten aineiden tiekuljetuksia koskevan jäsenvaltioiden lainsäädännön lähentämisestä annettu neuvoston direktiivi 94/55/EY tuli voimaan 1 päivänä tammikuuta 1997. Direktiivi sisältää joitakin 1 päivään tammikuuta 1999 asti voimassa olleita siirtymäsäännöksiä, joiden tarkoituksena oli mahdollistaa tietyn standardointityön loppuunsaattaminen Euroopan standardointikomiteassa CENissä ja vaarallisten aineiden kansainvälisistä tiekuljetuksista tehdyn eurooppalaisen sopimuksen (ADR-sopimuksen) liitteiden tiettyjen määräysten muuttaminen. Koska tämä työ on viivästynyt, direktiivissä 94/55/EY asetettu määräaika ei enää vastaa nykytilannetta, mikä merkitsee lyhyellä aikavälillä ongelmia direktiivin soveltamisessa. Nämä lyhyen aikavälin ongelmat ovat seuraavat: - Ensimmäinen ongelma liittyy 6 artiklan 4 kohtaan, joka koskee luokkaan 2 kuuluvien kaasujen kuljetuksia varten tarkoitettuja astioita sekä säiliöitä. Kyseisen siirtymäsäännöksen voimassaolo päättyi 1 päivänä tammikuuta 1999. Koska standardointityö on viivästynyt, ADR-sopimuksen liitteiden vuoden 1999 versioon voidaan sisällyttää vain hyvin pieni määrä standardeja. Standardien puuttuminen ja mainitun määräajan tiukka soveltaminen aiheuttaa sen, että jäsenvaltiot, joiden kansallinen lainsäädäntö ei vastaa ADR-sopimuksen liitteitä, joutuvat antamaan uudet säännökset ja soveltamaan niitä tammikuun 1 päivästä 1999. Tämän jälkeen samojen jäsenvaltioiden pitäisi muuttaa kansallista lainsäädäntöään uudelleen heti, kun standardit on sisällytetty ADR-sopimuksen liitteisiin (1.1.2001 useimpien laitteiden osalta). - Toinen lyhyen aikavälin ongelma liittyy säiliöajoneuvojen painopistettä koskevaan 5 artiklan 3 kohdan b alakohtaan. Tämän siirtymäsäännöksen voimassaolo päättyi 31 päivänä joulukuuta 1998. Huolimatta siitä, että säiliöajoneuvojen painopistettä koskevien ADR-sopimuksen liitteen B määräysten muuttamiseen tähtäävä työ on parhaillaan käynnissä, muutoksia ei voida sisällyttää vielä liitteen vuoden 1999 versioon. Tämä merkitsee siitä, että maiden, joita kyseinen siirtymäsäännös koskee (Tanskan ja Norjan), pitäisi muuttaa kansallista lainsäädäntöään tällä hetkellä voimassa olevien määräysten mukaiseksi ja soveltaa sitä 1 päivästä tammi-kuuta 1999. Tämän jälkeen niiden pitäisi muuttaa lainsäädäntöään uudelleen todennäköisesti 1 päivänä tammikuuta 2001, jotta se vastaisi tuolloin voimaantulevia ADR-sopimuksen liitteiden määräyksiä. - Kolmas lyhyen aikavälin ongelma koskee 1 artiklan 2 kohdan c alakohdan viimeistä alakohtaa, jonka mukaan komissio antaa 31 päivään joulukuuta 1998 mennessä neuvostolle kertomuksen, jossa arvioidaan kyseiseen säännökseen liittyviä turvallisuusnäkökohtia, sekä ehdotuksen säännöksen voimassaolon jatkamisesta tai kumoamisesta. Koska CENin laadunvarmistusstandardia ei ole vielä vahvistettu eikä se näin ollen ole vielä käytössä, komissio ei voi toistaiseksi antaa kyseistä kertomusta. Mainittujen lyhyen aikavälin ongelmien lisäksi jotkin direktiivin 94/55/EY säännökset sisältävät tällä hetkellä asiavirheitä. Kyse on seuraavista säännöksistä: 1. Direktiivin 1 artiklan 2 kohdan c alakohdan viittaus tiettyihin aineisiin vastasi ADR-sopimuksen liitteiden vuoden 1995 versiota mutta ei enää vuoden 1997 versiota. 2. Direktiivin 6 artiklan 4 kohdan viittaus reunanumeroon 2 212 on tällä hetkellä virheellinen, koska ADR-sopimuksen liitteiden vuoden 1997 version perusteella on viitattava reunanumeroon 2 211. B. Perustelut toiminnalle yhteisön tasolla I Toissijaisuus a) Mitkä ovat suunnitellun toiminnan tavoitteet yhteisön velvoitteiden kannalta? Direktiiviin 94/55/EY ehdotettujen muutosten ensimmäisenä tavoitteena on välttää se, että kansallista lainsäädäntöä joudutaan muuttamaan vain hyvin lyhyeksi ajaksi, ts. vähentää jäsenvaltioille ja teollisuudelle koituvia kustannuksia, kun yhteisölle ei kuitenkaan aiheudu hyötyä. Lisäksi direktiivin 95/55/EY 8 artiklassa säädetään liitteiden A ja B mukauttamisesta tekniikan kehitykseen, ja yhteisön on varmistettava lainsäädäntönsä johdonmukaisuus muun muassa huolehtimalla siitä, että yksittäisen direktiivin artiklojen säännökset vastaavat sen liitteiden määräyksiä. b) Kuuluuko suunniteltu toiminta yhteisön yksinomaiseen toimivaltaan vai yhteisön ja jäsenvaltioiden jaettuun toimivaltaan? Jaettuun toimivaltaan. Toiminta kuuluu EY:n perustamissopimuksen 71 artiklan 1 kohdan c alakohdan soveltamisalaan. c) Mikä on ongelman yhteisöllinen ulottuvuus (esim. kuinka useaa jäsenvaltioita ongelma koskee ja miten ongelma on ratkaistu tähän saakka)? Direktiivin 94/55/EY mukaan kaikkien jäsenvaltioiden pitäisi muuttaa tiettyjä kansallisia säännöksiä 1 päivästä tammikuuta 1999 lukien vain hyvin lyhyeksi ajaksi. d) Mikä on tehokkain ratkaisu, kun verrataan yhteisön keinoja jäsenvaltioiden keinoihin? On tehokkaampaa tehdä tarvittavat muutokset yhteisön lainsäädäntöön kuin muuttaa kansallisia säädöksiä hyvin lyhyeksi ajaksi. e) Mikä olisi suunnitellun yhteisötoiminnan konkreettinen hyöty ja mitä seuraisi, jos ei tehtäisi mitään? Jos ei tehtäisi mitään, jäsenvaltioiden pitäisi muuttaa kansallista lainsäädäntöään vain hyvin lyhyeksi ajaksi, mikä aiheuttaisi kustannuksia jäsenvaltioille ja teollisuudelle. Yhteisötoiminnan konkreettisena hyötynä on, että turhat kustannukset vältetään. f) Mitä toimintakeinoja yhteisöllä on käytettävissään (suositus, rahoitustuki, säädös, vastavuoroinen tunnustaminen jne.)? Direktiivin muuttaminen on ainoa keino ratkaista ongelmat, jotka liittyvät voimassa olevan direktiivin tiettyjen säännösten soveltamiseen. g) Tarvitaanko yhdenmukainen asetus tai riittääkö yleiset tavoitteet asettava direktiivi, joka jättää täytäntöönpanon jäsenvaltioille? Direktiivin muuttaminen on riittävä keino ratkaista tiettyjen direktiivin säännösten soveltamiseen liittyvät ongelmat. II Edellytysten yhdenmukaistaminen Direktiiviin 94/55/EY tehtävillä muutoksilla ei muuteta yhdenmukaistamisen tasoa, joka vallitsee yhteisössä vaarallisten aineiden tiekuljetuksien alalla. Yhdenmukaisuus yhteisön muun politiikan kanssa Direktiivin 94/55/EY muuttamisella ei ole vaikutusta muuhun yhteisöpolitiikkaan. C. Ehdotuksen tavoite Direktiiviin 94/55/EY ehdotettujen muutosten tarkoituksena on ratkaista ongelmat, joita syntyy 1 päivästä tammikuuta 1999 lukien tiettyjen siirtymäsäännösten soveltamisessa. Nämä lyhyen aikavälin ongelmat esitetään edellä jakson A ("Yleistä") nykytilannetta koskevassa kohdassa. Ongelmat liittyvät seuraaviin direktiivin 94/55/EY säännöksiin: - 6 artiklan 4 kohta - 5 artiklan 3 kohdan b alakohta - 1 artiklan 2 kohdan c alakohta. Tarkoituksena on myös varmistaa, että tietyt direktiivin 94/55/EY säännökset ja ADR-sopimuksen liitteiden muutokset ovat keskenään yhdenmukaisia. Kuten A luvun ("Yleistä") nykytilannetta koskevassa kohdassa mainitaan, seuraavat säännökset eivät enää vastaa ADR-sopimuksen liitteiden vuoden 1997 versiota: - 1 artiklan 2 kohdan c alakohta - 6 artiklan 4 kohta. Lisäksi ehdotuksen tavoitteena on muuttaa poikkeuksia koskevan 6 artiklan tiettyjä säännöksiä, jotta voitaisiin täsmentää eräitä poikkeuksia, niiden soveltamista pitkällä aikavälillä sekä niiden hyväksymismenettelyä. D. Ehdotuksen sisältö Ehdotetun direktiivin 1 artikla sisältää direktiiviin 94/55/EY ehdotetut muutokset. Artiklan 1 alakohdassa muutetaan 1 artiklan 2 kohdan c alakohta siirtämällä siinä oleva aineiden luettelo uudessa liitteessä C olevaan 1 kohtaan. Siinä muutetaan säädettyä määräaikaa siten, että kertomus on annettava määräajassa vaarallisten aineiden kuljetuksia koskevan eurooppalaisen laadunvarmistusstandardin voimaantulon jälkeen. Artiklan 2 alakohta muuttaa 5 artiklaa seuraavasti: a) a alakohdassa muutetaan 2 kohta korvaamalla viittaus reunanumeroon 10 599 viittauksella uudessa liitteessä C olevaan 2 kohtaan b) b alakohdassa muutetaan 3 kohdan b alakohta korvaamalla i alakohdassa viittaus reunanumeroon 211 128 viittauksella uudessa liitteessä C olevaan 3 kohtaan ja korvataan ii alakohdassa asetettu määräaika määräajalla 30 päivä kesäkuuta 2001. Artiklan 3 alakohta muuttaa 6 artiklaa seuraavasti: a) Artiklan 4 kohdassa muutetaan 6 artiklan 4 kohta korvaamalla viittaus reunanumeroon 2 212 viittauksella uudessa liitteessä C olevaan 4 kohtaan. Asetetut määräajat korvataan määräajoilla 30 päivä kesäkuuta 2001 ja 1 päivä heinäkuuta 2001 sekä 9 artiklassa säädetylle komitealle annetaan mahdollisuus lykätä näitä määräaikoja tiettyjen laitteiden osalta. b) 9 kohta muutetaan seuraavasti: - pieniä määriä koskevien poikkeusten hyväksymismenettelyn on oltava 9 artiklan mukainen; - annetaan mahdollisuus myöntää poikkeuksia paikallisille kuljetuksille, kun poikkeukset on hyväksytty 9 artiklassa säädetyn menettelyn mukaisesti. c) 10 kohta muutetaan korvaamalla viittaukset reunanumeroihin 2 010 ja 10 602 viittauksella uudessa liitteessä C olevaan 5 kohtaan. d) 11 kohta muutetaan täsmentämällä edellytykset, joiden mukaisesti kuljetus voi olla "tilapäinen". e) 12 kohta muutetaan korvaamalla viittaukset reunanumeroihin 2 010 ja 10 602 viittauksella uudessa liitteessä C olevaan 5 kohtaan. Artiklan 4 alakohdassa muutetaan 8 artikla lisäämällä siihen viittaus uuteen liitteeseen C. Artiklan 5 alakohdalla lisätään uusi liite C. Ehdotetun direktiivin 2, 3 ja 4 artikla sisältää säännökset direktiivin saattamisesta osaksi jäsenvaltioiden kansallista lainsäädäntöä sekä direktiiviin 94/55/EY ehdotettujen muutosten voimaantulosta. Ehdotus EUROOPAN PARLAMENTIN JA NEUVOSTON DIREKTIIVIKSI vaarallisten aineiden tiekuljetuksia koskevan jäsenvaltioiden lainsäädännön lähentämisestä annetun direktiivin 94/55/EY muuttamisesta - (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 71 artiklan 1 kohdan c alakohdan, ottavat huomioon komission ehdotuksen (1), (1) EYVL C ottavat huomioon talous- ja sosiaalikomitean lausunnon (2), (2) EYVL C ottavat huomioon alueiden komitean lausunnon (3) (3) EYVL C noudattavat perustamissopimuksen 251 artiklassa määrättyä menettelyä (4), (4) EYVL C sekä katsovat, että 1) vaarallisten aineiden kuljetusten laadunvarmistukseen liittyvää Euroopan standardointikomitean (CEN) standardointityötä ei ole toistaiseksi saatettu päätökseen; tämän vuoksi olisi muutettava asiaa koskevan direktiivin 94/55/EY (5), sellaisena kuin se on muutettuna komission direktiivillä 96/86/EY (6), 1 artiklassa säädettyä määräaikaa, (5) EYVL L 319, 12.12.1994, s. 7 ja EYVL L 275, 28.10.1996, s. 1. (6) EYVL L 335, 24.12.1996, s. 43. 2) vaarallisten aineiden kansainvälisistä tiekuljetuksista tehdyn eurooppalaisen sopimuksen (ADR-sopimuksen) liitteessä B oleviin säiliöajoneuvojen painopistettä koskeviin määräyksiin liittyvät Yhdistyneiden Kansakuntien Euroopan talouskomission työt eivät ole toistaiseksi päättyneet; tämän vuoksi olisi muutettava asiaa koskevan direktiivin 94/55/EY 5 artiklan 3 kohdan b alakohdassa säädettyä määräaikaa, 3) astioihin ja säiliöihin liittyvää Euroopan standardointikomitean standardointi-työtä ei ole toistaiseksi saatettu päätökseen; tämän vuoksi olisi muutettava asiaa koskevia direktiivin 94/55/EY 6 artiklan 4 kohdassa säädettyjä määräaikoja, 4) olisi taattava, että direktiivin 94/55/EY säännökset vastaavat muutoksia, jotka ovat tarpeen kyseisen direktiivin liitteiden mukauttamiseksi tieteen ja tekniikan kehitykseen, 5) olisi muutettava tietyille laitteille 6 artiklan 4 kohdassa säädettyjä määräaikoja; näiden laitteiden määrittely ja direktiivin 94/55/EY täytäntöönpanon päivämäärät olisi vahvistettava mainitun direktiivin 9 artiklassa säädettyä menettelyä noudattaen, 6) direktiivin 94/55/EY 6 artiklan 9 kohdassa säädetyt poikkeukset olisi vahvistettava mainitun direktiivin 9 artiklassa säädettyä menettelyä noudattaen, 7) olisi sallittava, että jäsenvaltiot myöntävät pitkäaikaisia poikkeuksia paikallisille kuljetuksille, ja edellytettävä tällöin, että kyseiset poikkeukset hyväksytään direktiivin 94/55/EY 9 artiklassa säädettyä menettelyä noudattaen, 8) olisi täsmennettävä edellytykset, joiden on täytyttävä kuljetuksen pitämiseksi tilapäisenä kuljetuksena, ja 9) tämän vuoksi olisi muutettava direktiiviä 94/55/EY, OVAT ANTANEET TÄMÄN DIREKTIIVIN: 1 artikla Muutetaan direktiivi 94/55/EY seuraavasti: 1. Korvataan 1 artiklan 2 kohdan c alakohta seuraavasti: "c) yrityksiä koskevaa laadunvarmistusta, jos yritykset hoitavat liitteessä C olevassa 1 kohdassa mainittuja jäsenvaltion alueella suoritettavia kuljetuksia. Tässä c alakohdassa säädettyjä vaatimuksia koskevien kansallisten säännösten soveltamisalaa ei saa laajentaa. Kyseisiä säännöksiä ei enää sovelleta, jos samat toimenpiteet tehdään velvoittaviksi yhteisön säännöksillä. Komissio antaa viimeistään kahden vuoden kuluttua vaarallisten aineiden kuljetusten laadunvarmistusta koskevan eurooppalaisen standardin voimaantulosta neuvostolle kertomuksen, jossa arvioidaan tätä säännöstä koskevia turvallisuusnäkökohtia, sekä aiheellisen ehdotuksen tämän säännöksen voimassaolon jatkamisesta tai kumoamisesta." 2. Muutetaan 5 artikla seuraavasti: a) Korvataan 2 kohdassa ilmaisu "liitteen B reunanumerolla 10 599" ilmaisulla "liitteessä C olevassa 2 kohdassa mainitulla määräyksellä". b) Muutetaan 3 kohdan b alakohta seuraavasti: i) Korvataan ilmaisu "tämän direktiivin liitteen B reuna-numeroon 211 128" ilmaisulla "liitteessä C olevassa 3 kohdassa mainittuun määräykseen". ii) Korvataan ilmaisu "31 päivään joulukuuta 1998" ilmaisulla "30 päivään kesäkuuta 2001". 3. Muutetaan 6 artikla seuraavasti: a) Korvataan 4 kohta seuraavasti: "4. Jäsenvaltiot voivat säilyttää 31 päivänä joulukuuta 1996 voimassa olevat kansalliset säännöksensä, jotka koskevat liitteessä C olevassa 4 kohdassa mainitussa määräyksessä tarkoitettujen uusien astioiden rakennetta, käyttöä ja kuljetusedellytyksiä sekä uusia säiliöitä, jotka eivät ole liitteiden A ja B mukaisia, kunnes viittaukset säiliöiden ja astioiden rakennetta ja käyttöä koskeviin standardeihin, joilla on yhtä velvoittava vaikutus kuin tämän direktiivin säännöksillä, liitetään liitteisiin A ja B ja joka tapauksessa enintään 30 päivään kesäkuuta 2001. Ennen 1 päivää heinäkuuta 2001 valmistettuja astioita ja säiliötä, jotka täyttävät vaaditut turvallisuustasot, voidaan käyttää edelleen alkuperäisin edellytyksin. Näitä määräpäiviä on lykättävä tiettyjen kuljetettavien paine-laitteiden osalta, joita varten ei ole yksityiskohtaisia teknisiä määräyksiä tai joita varten tämän direktiivin liitteisiin ei ole sisällytetty riittäviä viittauksia asiaa koskeviin eurooppalaisiin standardeihin. Laitteet, joita tämä määräpäivien lykkääminen koskee, sekä päivä-määrä, josta lukien tätä direktiiviä sovelletaan kyseisiin laitteisiin, vahvistetaan 9 artiklassa säädettyä menettelyä noudattaen." b) Korvataan 9 kohta seuraavasti: "9. Jos jäsenvaltiot aikovat antaa tämän direktiivin liitteiden määräyksiin verrattuna vähemmän tiukkoja määräyksiä omalle alueelleen rajoittuvista ja pelkästään tiettyjen vaarallisten aineiden pieniin määriin liittyvistä kuljetuksista, lukuun ottamatta keski- ja korkea-aktiivisia radioaktiivisia aineita, niiden on ilmoitettava tästä komissiolle. Jos jäsenvaltiot aikovat antaa tämän direktiivin liitteiden määräyksistä poikkeavia määräyksiä paikallisista ja omalle alueelleen rajoittuvista kuljetuksista, niiden on ilmoitettava tästä komissiolle, ja määräysten antamisen edellytyksenä on, että toisessa jäsenvaltiossa rekisteröidyllä ajoneuvolla suoritettaviin kuljetuksiin ei sovelleta kyseisiin määräyksiin verrattuna tiukempia määräyksiä. Komissio tutkii, täyttyvätkö ensimmäisessä ja toisessa alakohdassa asetetut ehdot, ja päättää 9 artiklassa säädettyä menettelyä noudattaen, voivatko asianomaiset jäsenvaltiot antaa kyseiset määräykset." c) Korvataan 10 kohdassa ilmaisu "liitteiden A ja B reunanumeroiden 2 010 ja 10 602" ilmaisulla "liitteessä C olevassa 5 kohdassa mainittujen määräysten". d) Korvataan 11 kohta seuraavasti: "11. Jäsenvaltiot voivat myöntää ainoastaan omalla alueellaan voimassa olevia hallintolupia vaarallisten aineiden tilapäisille kuljetuksille, jotka joko kielletään tämän direktiivin liitteissä tai jotka toteutetaan kyseisissä liitteissä määrätyistä ehdoista poikkeavin ehdoin, edellyttäen, että kyseisissä tilapäisissä kuljetuksissa on kyse poikkeuksellisista kuljetuksista, jotka ovat selkeästi määriteltyjä ja ajallisesti rajoitettuja." e) Korvataan 12 kohdassa ilmaisu "liitteiden A ja B reunanumeroilla 2 010 ja 10 602" ilmaisulla "liitteessä C olevassa 5 kohdassa mainituilla määräyksillä". 4. Korvataan 8 artiklassa ilmaisu "liitteiden A ja B" ilmaisulla "liitteiden A, B ja C". 5. Lisätään liitteeksi C tämän direktiivin liite. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä kesäkuuta 2000. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsen-valtioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 3 artikla Tämä direktiivi tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä Euroopan parlamentin puolesto Neuvoston puolesta Puhemies Puheenjohtaja LIITE "LIITE C Direktiivin 94/55/EY tiettyjä artikloja koskevat erityiset määräykset 1. 1 artiklan 2 kohdan c alakohdassa tarkoitetaan yksittäisen jäsenvaltion alueella suoritettavilla vaarallisten aineiden kuljetuksilla seuraavanlaisia kuljetuksia: i) luokan 1 räjähteet, jos räjähteiden määrä kuljetusyksikköä kohti on yli: - 1 000 kg luokan 1.1 osalta tai - 3 000 kg luokan 1.2 osalta tai - 5 000 kg luokkien 1.3 ja 1.5 osalta, ii) seuraavat aineet säiliöissä tai säiliökonteissa, joiden kokonaistilavuus on yli 3 000 litraa: 1. luokka 2: seuraaviin vaararyhmiin luetellut kaasut: F, T, TF, TC, TO, TFO, TOC 2. luokat 3, 4.1, 4.2, 4.3, 5.1, 5.2, 6.1 ja 8: aineet, joita ei ole luokiteltu näiden luokkien ryhmiin b tai c tai jotka on luokiteltu niihin, mutta joilla on kolme tai useampi merkitsevää numeroa sisältävä vaarantunnusnumero (lukuun ottamatta nollaa), iii) seuraavat luokan 7 (radioaktiiviset aineet) pakkaukset: fissioituvien aineiden pakkaukset, B(U)-tyypin pakkaukset, B(M)-tyypin pakkaukset. 2. 5 artiklan 2 kohtaan sovellettava erityissäännös on liitteen B reuna-numero 10 599. 3. 5 artiklan 3 kohdan b alakohtaan sovellettava erityissäännös on liitteen B reunanumero 211 128. 4. 6 artiklan 4 kohtaan sovellettava erityissäännös on liitteen A reuna-numero 2 211. 5. 6 artiklan 10 ja 12 kohtaan sovellettavat erityismääräykset ovat liitteiden A ja B reunanumerot 2 010 ja 10 602."